Farið yfir þau atriði sem eru á framkvæmdaáætlun ársins í jafnréttismálum . Kallað hefur verið eftir jafnréttisáætlun frá grunn - og leikskólum Fljótsdalshéraðs og hafa þær borist nefndinni . Fenginn var listi frá launafulltrúa yfir kynja - og aldursskiptingu starfsmanna Fljótsdalshéraðs , til að sjá hvernig staðan er hjá sveitarfélaginu . Eins og áður hefur komið fram eru um það bil 80% starfsmanna sveitarfélagsins konur . Jafnréttisnefnd telur áhugavert að slíkar upplýsingar verði birtar í árskýrslu sveitarfélagsins , ásamt upplýsingu um aldursdreifingu íbúa og kynjaskiptingu þeirra . Fram kom að áhersla var lögð á við stjórnendur að í starfsauglýsingum sveitarfélagsins væru umsækjendur af báðum kynjum hvattir til að sækja um þau störf sem auglýst eru . Fundarmenn fögnuðu því að þetta var gert nú nýverið þegar umhverfissvið auglýsti tvö störf . Jafnréttisnefnd leggur til að fyrirhugaður fræðsludagur fyrir stjórnendur og kjörna fulltrúa verði haldinn nú í október . Þangað verði fengnir starfsmenn Jafnréttisstofu til að fara yfir ýmis mál sem tengjast þeirra starfsemi og snerta jafnréttismál sveitarfélaga . Mögulega mætti skipuleggja slíkan fund í tengslum við forstöðumannafund sveitarfélagsins . Eftirfarandi tillaga lögð fram : Bæjarstjórn tekur undir með jafnréttisnefnd og leggur til að fyrirhugaður fræðsludagur fyrir stjórnendur og kjörna fulltrúa verði haldinn nú í október . Þangað verði fengnir starfsmenn Jafnréttisstofu til að fara yfir ýmis mál sem tengjast þeirra starfsemi og snerta jafnréttismál sveitarfélaga . Mögulega mætti skipuleggja slíkan fund í tengslum við forstöðumannafund sveitarfélagsins . Samþykkt samhljóða með handauppréttingu . Farið yfir framkvæmdaáætlun jafnréttisáætlunar og skoðað hvað er búið að framkvæma og hvað er framundan . Merkt við þá liði sem gert var ráð fyrir að komi til framkvæmda á næst ári . Jafnréttisnefnd mælist til þess að þegar sveitarfélagið veitir rekstrarstyrki t.d. í íþrótta - og menningarstarfi , verði kallað eftir greinargerð , eða ársskýrslum þar sem fram komi hvernig styrkjunum var varið og hvernig þeir nýtast með tilliti til kynja - og jafnréttissjónarmiða . Jafnréttisnefnd stefnir að því að haldið verði námskeið fyrir yfirmenn og trúnaðarmenn á vinnustöðum Fljótsdalshéraðs um ráðstafanir gegn áreitni , ofbeldi og einelti á vinnustöðum . Jafnframt felur hún starfsmanni að kanna hjá Vinnueftirlitinu , hvort það getur haldið slíkt námskeið og hver kostnaður við það gæti orðið . Gert er ráð fyrir að aðgerðaáætlanir liggi fyrir á hverjum vinnustað varðandi viðbrögð við kynbundnu ofbeldi og einelti , eigi síðar en í maí 2017 . Eftirfarandi tillaga lögð fram : Bæjarráð tekur undir með jafnréttisnefnd og mælist til þess að þegar sveitarfélagið veitir rekstrarstyrki t.d. í íþrótta - og menningarstarfi , og við skil á greinargerð eða ársskýrslum komi fram hvernig styrkir nýtast með tilliti til kynja - og jafnréttissjónarmiða . Framkvæmdaáætlun jafnréttisáætlunar 2015 - 2019 er að öðru leyti í vinnslu . Samþykkt samhljóða með handauppréttingu . Samþykkt að óska eftir við forstöðumann félagsmiðstöðvar að hann sendi nefndinni sundurliðun á mætingu í viðburði og tómstundir á vegum félagsmiðstöðvarinnar , þar sem fram komi hvað margar stúlkur og drengir hafa mætt hverju sinni . Verða sendar fundarmönnum í tölvupósti þegar þær berast . Jafnréttisnefnd telur áhugavert fyrir sveitarfélagið að láta gera kannanir á starfsánægju meðal starfsmanna sveitarfélagsins . Hliðarafurð gæti líka verið könnun á nýtingu fæðingarorlofs meðal starfsmanna . Hugað verði að því , með hvaða móti væri hagstæðast að framkvæma svona kannanir og jafnframt að þá verði gert ráð fyrir kostnaði við slíkar kannarir á sameiginlegum liðum fjárhagsáætlunar . Jafnréttisnefnd mun á næsta fundi sínum uppfæra upplýsingar í framkvæmdaáætlun , með tilliti til stöðu verkefna . Bæjarráð vísar bókun jafnréttisnefndar til starfshóps um endurskoðun starfsmannastefnu Fljótsdalshéraðs . Starfshópurinn hvattur til að koma saman sem fyrst , með því markmiði að skila niðurstöðum fyrir áramót . Jafnframt verði kannað hvort fyrirliggjandi jafnlaunaúttekt uppfylli kröfur um jafnlaunavottun . Einnig verði hugað mjög að því við skipan í nefndir á næsta kjörtímabili að kynjahlutföll verði þar sem jöfnust . Undanfarin kjörtímabil hefur hlutfall kvenna í nefndum sveitarfélagsins náð lágmarki , eða um 40% , en æskilegt er að jafna það hlutfall enn frekar .